钦定古今图书集成/方舆汇编/职方典/第1104卷 > 漳州府物产考 府志
## 钦定古今图书集成/方舆汇编/职方典/第1104卷 > 漳州府物产考 府志

府总

《糓属》：秔：稻　　　　、糯、稻　　　　、麦、黍　　　　　、稷　　　　　、粟。

菽　　　　　、麻　　　　　、薏苡

帛属

天鹅绒　，本出倭国，今漳人以绒织之，置铁线其中，织成割出，机制云蒸，殆夺天

《土潞绸　》，漳织者迫真潞州产，骤按之不甚可辨，但差薄耳。

《纱　漳》纱旧为海内所推，今俱学吴中机杼织成者，工巧足复相当。

绮罗　刘熙《释名》曰：“罗，文罗疏也。” 《魏志》：“大夫以上，得服罗绮，以下杂彩之服，通于贱人。” 今无别矣。漳制亦学步吴中，第不如纱为精。

光素缎　，出漳州者佳。

绢　刘熙《释名》曰绢。也，其丝厚而疏。《后魏书》曰：“八月清风戒寒，趣绢缣帛。”漳绢与他处不同，亦有最佳者。

丝布　按：《宋志》谓：“土人绩白苎杂丝为细布吉贝布　。”《南史海南诸国传》曰：“林邑出吉贝，其华成时如鹅毛，抽其绪纺之作布。”史昭曰：“熟时其皮如裂，其中绽出如绵。土人以铁铤碾去其核，木竹为弓，牵弦以弹，令其匀细，卷为筒，就车纺之，自然抽绪如”丝状，织以为布。苎布。　《周礼掌枲》“掌布缌缕纻。”苎即苎麻也，以灰水沤之，其色更白，治以为布。郭璞赞曰：草皮之良，莫贵于麻。用无不吉，服无不嘉。至物在迩，求之好遐。

麻布　：有黄麻、有青麻。《诗》：“麻衣如雪。” “子夏《丧服传》” 曰：“苴经者，麻之有蕡者也。” 牡麻者，枲麻也。葛布　：《周礼》曰：“掌葛以时征𫄨绤之材。” 《诗》：“葛覃” ：“是刈是濩。” 为𫄨为绤。《汉书》：“江都王遣通越、闽，遗建荃葛。” 注：荃字作诠，葛，细布也。漳产以长泰、南靖为佳。

蕉布　稽咸《南方草木状》曰：“其茎解散如丝，以灰练之，可纺绩为𫄨绤，谓之蕉葛。”

假罗布　以绵丝间苎丝织成之，视之如罗器属。

轿　削木为干，编竹丝作鸟兽花草之纹，在阿堵中镂骨作花，饰之精巧轻便。前有门，可闭如堂室，微寒时以避烟雨。旁有棂门，开如翼张，溽暑时以通凉𩙪。又如式可以俯凭。如床，可以仰卧。小轿以竹为之，不施雕饰，亦复妍雅。

牙刻　象牙，今郡不复有，俱贾舶市来者。漳人刻为牙仙人之属，以供近玩，耳目肢体，信人也，备极淫巧。又有牙箸、牙杯、牙带、牙扇。

铜器　“旧志” ：“漳铜炉、铜佛、铜仙之属，炉锤颇工，不在泉州苏铜下。”

《锡器　》《旧志》：“出漳浦者最精，他处鲜有。”

枕　，古者用木作枕，今以细竹丝编成漆之，精妙可观。出龙岩者最佳。又有扶手，以皮覆盖，旅人用以收拾，置舆中，夜置床上，可作枕。

描金漆杯　亦竹丝编成者。又有“茶盘” ，虽精雅不迨吴中，然却耐用。

细𥰓器　出漳浦盘陀者最佳。磁器　出南胜窑者，殊胜他邑，然亦不甚工巧。纱灯　许慎《说文》曰：“锭谓之灯。” 漳人近以篾丝为质，甚细，覆五色薄纱其上，小品有致，他郡皆重之。

《屐　》，屐，旧以潮州为佳，近漳人差效其制。阮公见之，故当增其屐癖。

席　出马坪为佳

“茶炉　” ，出马坪，以白土为之。其色如施粉，风口刻花，工致异常，前此未有也。

货属

银　《通志》：“银坑在漳浦、龙岩二县。嘉靖间，龙岩开矿，以矿卒杀人而止。万历遣中使于龙岩、长泰二县开采，得不偿失，旋复议罢。”

铜　《旧志》：“龙岩有之。”

铁　有生铁，有熟铁，有铜铁。《宋志》云：“出龙溪、漳浦二县。” 按《史记》有以铁冶赀累巨万者。今出龙岩、漳平、宁洋，然为生甚微。

铅　《通志》称：“龙岩有铅锡场，宋时废。”

水晶　旧出漳浦之梁山，近多货自粤东，漳浦第有其名而已。

琉璃　《汉书》：“武帝使人入海市琉璃。” 《南州异物志》曰：“琉璃本质是石，欲作器，以自然灰治之。” 《华夷考》曰：“彩泽光润，逾于众玉。俗所用，皆销石汁，以众药为之，脆虚不真，非其物也。” 今漳所制亦然。

五彩石　，亦用药制成者，琢作镇纸，体具三棱，著眼下向有物处照之，目境所遇瓦砾草石，尽成五色。

假山石　出海上，漳人池馆取以叠作假山，迩时为盛。又有自龙岩出者，别是一种，置盆中，能引水上行，自生绿苔，可种花卉其上。

盐　：《周礼》：盐人“掌盐之政令，以供百事之盐。” 按，张融《海赋》曰：“漉沙构白，熬波出素。” 此煎盐也。《汉书》：“牢盆煮盐，用铁为之。” 今闽盐惟用晒法，其价甚平。

蜜　散似甘露，凝如割肪，冰鲜玉润，体滑兰香；穷味之美，极甜之长。《尔雅翼》称“所在有黄连蜜、梨花蜜、桧花蜜、何首乌蜜。” 今漳人畜者，以采荔枝、龙眼花为佳。故二花甫过，即须割蜜，迟则杂以他花矣。

糖　，一名石蜜。唐太宗遣使至摩陁国取熬糖法，诏上诸蔗，榨沈如其剂，色味愈于西域。王敬美《闽部疏》曰：“蔗有二种：饴蔗，节疏而短小；食蔗，节密而长大。凡饴蔗𢭏之入釜，径炼为赤糖；赤糖再炼，燥而成霜为白糖；白糖再炼，则曰冰糖茶　。” 《茶经》曰：“茶者，南方嘉木。木如瓜芦，叶如栀子，花如白蔷薇，实如栟榈，蒂如丁香” ，根如胡桃。其名一曰茶，二曰槚，三曰蔎，四曰茗，五曰荈。漳中以龙山者为佳。

酒　有老酒、林檎、红白酒、烧酒。缙绅肃客，则市“惠泉” 、包酒、顺酒之属，俱出他处。其本地旧以江东水制者为佳。

烟草　：种出东洋，近多。莳之者，茎叶皆如牡菊。取其叶制干，切如丝，置小筒中燃火，以口吸其烟，令人醉，片时不食辄思，故亦谓之“相思草。” 今各省皆尚之，外省亦有种者。然惟漳烟称最，声价甲天下。漳又长泰最胜，人多种之，利甚多。或云食此可辟瘴。

红花　：习凿齿《与谢侍中书》，所谓红蓝者也。汉时红花出波斯疏勒河禄国，岁贡二万斤于织染署。《齐民要术》曰：“摘取即礶𢭏使熟，以水淘绞去黄汁，更𢭏以粟饭浆清酸者淘之，又以布袋绞汁，即收取染红。”

紫草　可以染紫，一名茈䓞。茈之与紫，古字通尔。杨用修《丹铅录》曰：“苛，小草也，今但知为苛刻之苛；藐，紫草也，今但知为藐然之藐。”

蓝淀　，漳谓之大菁，小者为槐蓝，漳谓之小菁。《荀子》曰：“青出于蓝而青于蓝。” 《诗》云：“终日采蓝，不盈一襜。”

栀　其寔黄赤七棱者良。经霜取之以染。《本草》一名木丹。

薯榔　《泉郡志》曰：“茎蔓似薯，根似何首乌，皮黑肉红，染皂用之。”

漆　出龙岩

黄蜡　《埤雅》曰：“蜡生于蜜。而天下之味。莫甘于蜜。莫淡于蜡。盖厚于此者薄于彼也。” 《西方书》曰：“味如嚼蜡。”

白蜡　，虫蜡也，作茧树枝上，每茧藏虫，秋冬剪取藏之，及春傅置树上，虫出茧食树，津液漫注枝柯，剥取煎炼，其白如雪。黄、白蜡漳俱入贡。甲香　，即今香螺也，漳在唐时以之充贡。《本草》曰：“大如掌，长四五寸，取黡烧灰，合香多用之。” 楮　，《通志》曰：竹穰、楮皮，薄藤、厚藤皆可以造。按《班史》称“赫蹄” ，《西京杂记》称薄藤，注云“小纸是也。” 张华赐侧理纸。《洞天清录》云：“质松而厚，谓之侧理” 是也。

矾　今平和有矾山，宋时诸亡命窜名提点坑冶司，专其利权，今不属官，而民间商贩如旧。樟脑　《本草》曰：“生闽广诸郡。樟树择细叶者，用刀划皮手拭，预知有脑，细细斫碎，以甑蒸之。大火逼油入锅，浮水面如白蜡色者佳。明时以之充贡。”

鲛鱼皮　漳州贡甲香、鲛革，即此也。后人讹为《鲮革》。

棕　：古称栟榈皮，为用最广。二旬一割，则叶转复生皮，作绳入土，千岁不烂。梁张孝秀执并榈皮尘尾，唐因之为拂。

油　：有菜子油、脂麻油、茶油、桐油、柏油、萆麻油，近又有落花生油。

烛　今漳出者，视他处为佳。

灰　《异物志》曰：“占贲灰，牡砺也。与扶留、槟榔三物合食。漳人用此涂壁，比石灰胜之。”

蔬属

蕹　叶如落葵，性冷味甘。南人编苇为筏，浮水上。种于水中如萍，根浮水面，茎叶皆出于苇筏。《孔遁斋闲览》曰：“本生东夷古伦国，番舶以瓮盛之，故名瓮菜。”

《莙荙　》叶厚而柔，晒之难干，盖感阴气之多者。